Document ID: /roh_data/filtered/fineweb-2-filterrobots_roh.jsonl.gz/43072

Suenter ina dispita da plirs mais hajan las partidas involvidas fatg pasch a la maisa radunda, communitgescha il chantun Uri. La vischnanca da Seelisberg haja exprimì sia prontezza da gidar a curta vista, sche la situaziun da requirents d'asil sa pegiureschia.
L'avust passà aveva il chantun infurmà la vischnanca da Seelisberg davart in center d'asil planisà. Là era la situaziun escalada. Suenter insultas cunter la cussegliera guvernativa Barbara Bär era l'occurrenza vegnida interrutta. Emnas pli tard aveva la regenza da l'Uri communitgà da desister dal center planisà ed inizià ina maisa radunda.
RR novitads 12:00